Z á p i s n i c a

zo zasadnutia obecného zastupiteľstva v Hontianskych Moravciach dňa 20.08.2013.

Prítomní poslanci : podľa prezenčnej listiny
Program zasadnutia:

1. Otvorenie, predloženie  programu zasadnutia 

2. Voľba overovateľov zápisnice

3. Voľba návrhovej komisie

4. Určenie zapisovateľa 

5. Správa o plnení uznesení obecného zastupiteľstva 

6. Správa komisie na ochranu verejného záujmu pri výkone funkcií verejných funkcionárov obce
7. Založenie spoločnosti s ručením obmedzením pre centrálne verejné obstarávanie

8. Rôzne.

9. Záver. 
K bodom zasadnutia:

K bodu 1. Otvorenie, predloženie  programu zasadnutia

Zasadnutie zastupiteľstva otvoril starosta obce p. Rudolf Gabryš privítal prítomných, konštatoval, že na zasadnutí je 
prítomná nadpolovičná väčšina poslancov a zastupiteľstvo je uznášaniaschopné. Následne predložil program 

zasadnutia. Program zasadnutia  bol schválený bez pripomienok a doplnkoch.
K bodu 2. Voľba overovateľov zápisnice. 

Za overovateľov zápisnice boli zvolení poslanci: Jaroslav Jenčo a Martin Hámorský
K bodu 3. Voľba návrhovej komisie

Návrhovú komisiu poslanci zvolili v zložení: Peter Jankov a Ján Melicherčík
K bodu 4. Určenie zapisovateľa . Za zapisovateľa starosta obce určil p. Ľubomíra Juchu.

K bodu 5. Správa o plnení uznesení obecného zastupiteľstva. 
Správu predložil starosta obce. Konštatoval, že na minulom zastupiteľstve nebolo prijaté ukladacie uznesenie.

Boli prijaté schvaľujúce uznesenie na odpredaj kabelovej televízie , odpredaj motorového vozidla Renault 19 

a zakúpenie služobného motorového vozidla Nissan. Správu zobrali poslanci na vedomie.
K bodu 6. Správu komisie predložil poslanec Vladimír Baláž a je prílohou zápisnice. Správu zobrali poslanci na 

vedomie.

K bodu 7. S návrhom na založenie spoločnosti s ručením obmedzením pre centrálne verejné obstarávanie s názvom 
Centrálne verejné obstarávanie so sídlom 962 71 Hontianske Moravce, ul. Hontianska č. 255/29, kde jediným 
spoločníkom tejto spoločnosti bude Obec Hontianske Moravce so sídlom 962 71 Hontianske Moravce, ul.
Hontianska č. 255/29 a základným imaním vo výške 5.000,- €, ktoré bude splatené zo strany jediného spoločníka 
pri založení spoločnosti, ako peňažný vklad vystúpil starosta obce Rudolf Gabryš. Informoval poslancov o náplni

činnosti spoločnosti a to 
a) Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)

b) Sprostredkovateľská činnosť v oblasti obchodu

c) Sprostredkovateľská činnosť v oblasti služieb

d) Sprostredkovateľská činnosť v oblasti výroby

e) Reklamné a marketingové služby 

f) Verejné obstarávanie

Navrhol aby jediným konateľom tejto spoločnosti bol Ján Melicherčík.
Obecné zastupiteľstvo poverilo starostu obce Ing. Rudolfa Gabryša a poslanca obecného zastupiteľstva Jána Melicherčíka, aby vykonali potrebné právne kroky a úkony k založeniu predmetnej spoločnosti a jej zápisu do príslušného obchodného registra. Náklady v súvislosti so založením spoločnosti a zaplatením základného imania spoločnosti bude znášať Obec Hontianske Moravce. 
K bodu programu sa zo strany poslancov rozvinula diskusia týkajúca sa chodu organizácie a jej finančnej kontroly.

Na jednotlivé dotazy poslancov odpovedal starosta obce.

K bodu 8. Rôzne 

V bode rôzne požiadali o slovo občania obce:

- p. Miroslav Prístavka a vystúpil s niekoľkými dotazmi a pripomienkami k chodu obce. Na niektoré dotazy mu 

  bolo odpovedané starostom obce na niektoré sa odpovedať nedalo nakoľko to boli námety pre riešenie do 

  budúcnosti, v obci vypadáva internetová sieť čo je potrebné riešiť s prevádzkovateľom

- p. Oľga Múčková sa pýtala či bude na internetovej stránke zverejňované údaje o novozaloženej s.r.o a koľko

  finančných prostriedkov sa vybralo na dani za psa.

- p. Alena Foltánová upozornila na to, že náklady na prenajatý kávovar sú vysoké, prečo sa na Beh zdravia    

  vynaložilo až 3000,00 EUR a tiež že tričká obstarané na Beh zdravia boli drahé.

- p. Jana Terenová požiadala obec o spoluprácu pri riešení oplotenia školského areálu.

K bodu 9. Na záver starosta obce  poďakoval prítomným poslancom a občanom  za účasť a ukončil zasadnutie 

zastupiteľstva. 
V Hontianskych Moravciach  20.08.2013.                                                                  

Zapísal:  Ľubomír Jucha                                                                                                                                                                                                                                                                   

Overovatelia zápisnice:

...........................................                                                                                        .........................................                                                                

   MUDr. Jaroslav Jenčo                                                                                                  Ing. Rudolf Gabryš

                                                                                                                                                            starosta obce

...........................................                                                                                        .........................................                                                                                                                                                                              

    Bc.Martin Hámorský                                                                                                       Ľubomír Jucha                                                                           

                                                                                                                                                              prednosta OcÚ







